Shine On (album, Pink Floyd)

Shine On je deväť diskový box set, ktorý vydala skupina Pink Floyd v roku 1992, ktorý vydali vydavateľstvá: EMI Records v Spojenom kráľovstve a Columbia Records v Spojených štátoch. Box set bol vydaný pri príležitosti 25. výročia vydania ich prvého albumu The Piper at the Gates of Dawn. Všetky disky boli digitálne remastrované.

Obsah 
V box sete sa nachádza týchto osem albumov:
 A Saucerful of Secrets
 Meddle
 The Dark Side of the Moon
 Wish You Were Here
 Animals
 The Wall (dvojalbum)
 A Momentary Lapse of Reason
 The Early Singles (bonusové CD, ktoré inde nie je dostupné)
Balenie každého albumu bolo v tomto sete unikátne, na rozdiel od pôvodných vydaní. Chrbtice ôsmych CD obalov boli uložené tak, aby dohromady ukazovali hranol z obalu albumu The Dark Side of the Moon.

Na disku The Early Singles sa nachádza všetkých päť singlov (vrátane B strán, čiže celkom 10 skladieb) skupiny, ktoré vyšli v rokoch 1967 a 1968. Väčšina piesní, okrem „The Scarecrow“ na platni The Piper at the Gates of Dawn a koncertná verzia „Careful with that Axe, Eugene“ na platni Ummagumma, nebola vydaná na žiadnom štúdiovom albume, aj keď sa niektoré z nich neskôr objavili na niektorých kompiláciách (Relics a Works). Pre piesne „It Would Be So Nice“ a „Point Me at the Sky“ je The Early Singles dodnes jediným oficiálnym vydaním na CD.

Súčasťou balenia Shine On je taktiež kniha popisujúca hudobní kariéru Pink Floyd do konca 80. rokov 20. storočia.

The Early Singles

Zoznam skladieb 
 „Arnold Layne“ (Syd Barrett) - 2:57
 „Candy and a Currant Bun“ (Barrett) - 2:47
 „See Emily Play“ (Barrett) - 2:54
 „The Scarecrow“ (Barrett) - 2:10
 „Apples and Oranges“ (Barrett) - 3:08
 „Paint Box“ (Richard Wright) - 3:47
 „It Would Be So Nice“ (Wright) - 3:46
 „Julia Dream“ (Roger Waters) - 2:35
 „Point Me at the Sky“ (Waters, David Gilmour) - 3:35
 „Careful with That Axe, Eugene“ (Gilmour, Waters, Wright, Nick Mason) - 5:44

Pôvodné dátumy vydania albumov 
 1, 2: 11. marec 1967
 3, 4: 17. jún 1967
 5, 6: 18. november 1967
 7, 8: 13. apríl 1968
 9, 10: 17. december 1968

Obsadenie 
 Syd Barrett – gitara v 1 - 6; spev v 1 - 5; vokály v 6
 David Gilmour – gitara v 7 - 10; spev v 8, 9, 10; vokály v 7
 Nick Mason – bicie, perkusie vo všetkých skladbách
 Roger Waters – basgitara; spev v 9, 10; vokály v 2, 3, 5, 6, 7, 8
 Richard Wright – piano, organ, mellotron v 7, 8; vibrafón v 10; spev v 6, 7; vokály v 1, 2, 3, 4, 5, 8, 9

Produkcia 
 James Guthrie – remastrovaná produkcia
 Alan Parsons – asistent remastrovanej verzie The Dark Side of the Moon
 Aubrey Powell – dizajn obalu
 Doug Sax – remastering
 Storm Thorgerson – dizajn obalu

Zdroj 

Hudobné albumy z 1992
Shine On
Shine On